<classify> Mwandishi wetu Tanga MENEJIMENTI ya uongozi wa hoteli yenyehadhi ya nyota tano ya Tanga Beach Resort iliyoko jijini Tanga, imelazimikakufunga hoteli hiyo ili kuunga mkono jitihada za Serikali za kuzuia mikusanyikoili kujikinga na ugonjwa wa corona unaotokisa dunia kwa sasa. Akizungumza na waandishi wa habari juzijijini hapa, Meneja wa hoteli hiyo, Joseph Ngonyo, alisema kuwa wameamua kuifungakutokana na mlipuko wa ugonjwa huo hapa nchini pamoja na kudhibiti mikusanyikoya watu Alisema kuwa awali tayari biashara yahoteli ilianza kusuasua kutokana na uwepo wa ugonjwa huo, hivyo kulazimikakufunga ili kuzuia mkusanyiko wa watu hasa katika kipindi hiki cha kuelekeakatika msimu wa sikukuu. Dunia sasa hivi na hata nchini kwetukumekuwa na tatizo la gonjwa la corona, hivyo tumeamua kusitisha huduma ili kuungamkono kauli ya Serikali ya kuzuia mkusanyiko wa watu wengi pamoja, hivyo ilikuwadhibiti tumelazimika kufunga hoteli hiyo, alisema Ngonyo. Aidha aliwataka wananchi kuacha dhanapotofu ambazo zimeanza kusambaa katika mitandao ya kijamii na kwamba wameamuakuunga mkono juhudi za Serikali hivyo shughuli za hoteli zinatarajiwa kuanzatena mwishoni mwa Mei. Mmoja wa wafanyakazi katika hoteli hiyo,Hadija Ramadhani, alisema kuwa wamelazimika kuunga mkono maagizo ya Serikaliili kupunguza maambukizi kwa wafanyakazi pamoja na wananchi ambao wanawezakufika katika hoteli hiyo kupata huduma. Tunaomba watu waachane na habari zamitandao kwani zinatuchafua, lakini lengo letu ni kuhakikisha usalama wawafanyakazi wetu pamoja na wateja ambao wanakuja kupata huduma katika hoteliyetu, alisema Hadija.  <topic>: kitaifa 